**Isabel Díaz Ayuso**, nada en Madrid o 17 de outubro de 1978, é unha política española do Partido Popular, presidenta da Comunidade de Madrid dende agosto de 2019.

Traxectoria
-----------

Nada o 17 de outubro de 1978 en Madrid no seo dunha familia residente no distrito de Chamberí, os seus pais dedicábanse ao comercio de artigos médicos. Licenciada en xornalismo pola Universidade Complutense de Madrid (UCM), fixo un mestrado en comunicación política e protocolo.
Afiliada ao Partido Popular (PP) en 2005, cando Pablo Casado era o presidente de Novas Xeracións en Madrid, en 2006 foi fichada por Alfredo Prada, conselleiro de Xustiza e Interior do Goberno da Comunidade de Madrid, para o seu departamento de prensa, onde conseguiu a confianza de Esperanza Aguirre para a que creou e xestionou a conta de Twitter do seu can, Pecas. Especializada en comunicación política, dirixiu a área en liña do PP e estivo ao cargo da campaña dixital de Cristina Cifuentes en 2015. Casada e divorciada con anterioridade, mantivo unha relación co perruqueiro Jairo Alonso dende 2016 até novembro de 2020.

### Carreira política

Candidata da lista do PP para as eleccións á Asemblea de Madrid de 2011, non foi elixida daquela como deputada. Entrou na IX lexislatura do parlamento rexional o 15 de xullo para cubrir a vacante por renuncia de Engracia Hidalgo. Renovou a súa acta de deputada nas eleccións rexionais de 2015. Durante a X lexislatura exerceu de voceira adxunta do seu grupo, posición que abandonou xunto coa súa condición de deputada con motivo do seu nomeamento como viceconselleira de Presidencia e Xustiza dio goberno rexional.

O 11 de xaneiro de 2019 coñeceuse a decisión do presidente do PP, Pablo Casado, de nomeala cabeza de lista do seu partido de cara ás eleccións á Asemblea de Madrid de 2019, postulándose así como candidata á presidencia da Comunidade de Madrid.

Díaz Ayuso intervindo durante a sesión do pleno correspondente á súa investidura como presidenta rexional.
Nas eleccións do 26 de maio de 2019, a lista do PP obtivo un 22,23 % de votos válidos e 30 escanos, a segunda lista máis votada despois da do PSOE, lista máis votada cun 27,31 % de votos válidos e 37 escanos.

Nas eleccións á Asemblea de Madrid de 2021, con Isabel Díaz Ayuso á fronte, a candidatura do Partido Popular acadou unha contundente vitoria con 1.620.213 votos (44,3% dos votos emitidos), que lle outorgan 65 deputados da Asemblea, máis do dobre que os acadados nas anteriores eleccións. En termos absolutos trátase do maior número de votos da historia para calquera candidatura nunhas eleccións á Asemblea de Madrid. 

#### Presidencia da Comunidade de Madrid

Proposta como candidata á presidencia da Comunidade de Madrid polo presidente da Asemblea de Madrid Juan Trinidad, que impedira anteriormente unha sesión de investidura de Ángel Gabilondo programando unha sesión de investidura sen candidato en xullo de 2019, Díaz Ayuso foi investida como presidenta do Goberno rexional o 14 de agosto, con 68 votos a prol (correspondentes aos deputados dos grupos parlamentarios Popular, de Cidadáns e Vox en Madrid) e 64 en contra (correspondentes aos deputados dos Grupos Parlamentarios Socialista, Más Madrid e Unidas Podemos-Esquerda Unida-Madrid en Pie).

Notas
-----

1. 1 2  María Palmero (22 de marzo de 2020). "Isabel Díaz Ayuso, al descubierto: su divorcio, su novio, su drama familiar y más". *vozpopuli.com*. Consultado o 9 de xaneiro de 2021.
2. 1 2  "Isabel Díaz Ayuso". *Portal de Transparencia*. 24 de xuño de 2016. Consultado o 8 de xaneiro de 2021.
3. ↑  S.L (15 de xaneiro de 2019). "Lo que no sabes sobre Díaz Ayuso y Martínez-Almeida, candidatos del PP en Madrid para el 26-M". *ABC*.
4. ↑  Tena, Arturo (16 de xaneiro de 2019). "Aguirre resucita en la política madrileña con la elección de Ayuso y Almeida como candidatos". *La Mirada Común*. Arquivado dende o orixinal o 28 de xaneiro de 2019. Consultado o 28 de xaneiro de 2019.
5. ↑  "Díaz Ayuso gestionaba el Twitter de Pecas, el perro de Esperanza Aguirre, ya fallecido". ABC. 30 de maio de 2019. Consultado o 18 de setembro de 2020.
6. ↑  "PERFIL | Isabel Díaz Ayuso, la que elevó a Cifuentes a la Presidencia". *Madridiario*. 19 de maio de 2018. Consultado o 12 de xaneiro de 2019.
7. ↑  "Isabel Díaz Ayuso rompe con su novio, el peluquero Jairo Alonso". *elperiodico.com*. 15 de xaneiro de 2021. Consultado o 18 de xaneiro de 2021.
8. ↑  "Toma de posesión de Isabel Díaz Ayuso como diputada" (PDF). *Boletín Oficial de la Asamblea de Madrid*. 15 de xullo de 2011. Arquivado dende o orixinal (PDF) o 04 de marzo de 2016. Consultado o 12 de xaneiro de 2019.
9. ↑  "DECRETO 85/2017, de 26 de septiembre, del Consejo de Gobierno, por el que se nombra Viceconsejera de Presidencia y Justicia a doña Isabel Díaz Ayuso" (PDF). *Boletín Oficial de la Comunidad de Madrid*. 26 de setembro de 2017.
10. ↑  López Macías, Javier (11 de xaneiro de 2019). "Garrido, el sustituto sustituido". *Madridiario*.
11. ↑  "Casado elige dos perfiles "duros" para las candidaturas a la Comunidad y el Ayuntamiento". *El Mundo*. 11 de xaneiro de 2019. Consultado o 12 de xaneiro de 2019.
12. ↑  Xunta Electoral Provincial de Madrid: "Elecciones a la Asamblea de Madrid 2019" (PDF). *Boletín Oficial de la Comunidad de Madrid núm. 134, de 7 de xuño de 2019*: 106–108. ISSN 1989-4791.
13. ↑  Mateo, Juan José. "El presidente de la Asamblea reconoce la controversia de no presentar a Gabilondo a la investidura". *El País*.

|  |  |
| --- | --- |
|  | Wikimedia Commons ten máis contidos multimedia na categoría:  ***Isabel Díaz Ayuso Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q50634772
* WorldCat
* VIAF: 13163208142907230501
* Dialnet: 5379076
* GND: 1233016466
* LCCN: no2023036354

 |